stanford-oval/wikipedia huggingface dataset:
แฮร์รี่ พอตเตอร์กับเครื่องรางยมทูต ภาค 1
งานสร้าง > การถ่ายทำและงานเบื้องหลัง

การถ่ายทำเริ่มขึ้น 19 กุมภาพันธ์ พ.ศ. 2552 ในสตูดิโอลีฟเดนซึ่งเป็นที่ถ่ายทำภาพยนตร์ชุดแฮร์รี่ พอตเตอร์มาตั้งแต่ภาคแรก การถ่ายทำพบปัญหาเป็นครั้งคราว ระหว่างการซ้อมฉากขี่ไม้กวาดในฉากต่อสู้กลางอากาศ เดวิด โฮล์มส์ ตัวแสดงแทนของแดเนียล แรดคลิฟฟ์ประสบอุบัติเหตุตกลงมาจากฉากและได้รับบาดเจ็บสาหัส ทำให้กองถ่ายต้องหยุดไปชั่วคราว จากการประสบอุบัติเหตุครั้งนี้ส่งผลให้นายเดวิด โฮล์มส์เป็นอัมพาตตั้งแต่เอวลงไป ภายหลังจากเหตุการณ์นี้การถ่ายทำก็เป็นไปอย่างราบรื่นจนกระทั่งปิดกล้องลง
ในด้านงานเบื้องหลัง เนื่องจากเป็นภาคสุดท้ายของภาพยนตร์ชุดแฮร์รี่ พอตเตอร์ทำให้ทางวอร์เนอร์จ่ายงบประมาณในการถ่ายทำสูงถึง 250 ล้านเหรียญ ซึ่งในภาคที่ 1 ของเครื่องรางยมทูตมีฉากที่ถ่ายทำในป่าเป็นส่วนใหญ่และไม่มีฉากฮอกวอตส์ให้เห็น ทำให้ทางทีมงานใช้สถานที่จริงและไม่ต้องในสเปเซี่ยลเอฟเฟ็คเข้าช่วยในการสร้างปราสาทและป่าเหมือนในภาคก่อนๆมากนัก ซึ่งเป็นการประหยัดงบไปได้ในส่วนหนึ่ง แต่ในฉากที่แฮร์รี่ต้องงมดาบลงมาจากบึงน้ำแข็งในป่าที่ปกคลุมไปด้วยหิมะ ทางทีมงานได้สร้างป่าและหิมะจำลองขึ้นมาในสตูดิโอแทน และฉากการเล่านิทานของเฮอร์ไมโอนี่เรื่องนิทานสามพี่น้องถูกเล่าด้วยแอนิเมชั่น ส่วนในภาคที่ 2 ของเครื่องรางยมทูตซึ่งมีฉากที่ต้องใช้สเปเชียลเอฟเฟ็คเป็นจำนวนมาก เช่นฉากสงครามในฮอกวอตส์และฉากพวกแฮร์รี่ขี่มังกรหนี ทำให้รายจ่ายในการถ่ายทำภาคที่ 2 มีมากกว่าภาคที่ 1 มาก
ในการถ่ายทำฉากจบของภาพยนตร์ชุดนี้ซึ่งเป็นฉากในสถานีรถไฟ ที่เล่าถึงแฮร์รี่ในอีก 19 ปีต่อมาหลังจากปราบโวลเดอมอร์ลงได้ ทีมงานช่างแต่งหน้าได้แต่งใบหน้าของนักแสดงนำทั้งสาม รวมถึงทอม เฟลตัน ให้ดูแก่ลงและได้มีการใช้สเปเชี่ยลเอฟเฟ็คช่วยอีกเล็กน้อยให้ใบหน้าของนักแสดงทั้งสี่ดูสมจริงขึ้น และการถ่ายทำวันสุดท้ายของภาพยนตร์ก็จบลง นับเป็นเวลา 10 ปีที่แฮร์รี่ พอตเตอร์ได้มีการถ่ายทำขึ้น จนจบลงในที่สุด
ฉากที่ดัดแปลงเนื้อหา

ในส่วนของภาพยนตร์มีการตัดฉากต่างๆ ในหนังสือน้อยกว่าภาคก่อนๆ เนื่องจาก แบ่งออกเป็น 2 ตอนทำให้ผู้สร้างสามารถใส่รายละเอียดได้อย่างครบถ้วน ในฉากที่ได้รับการดัดแปลงไปจากหนังสือมีดังนี้
ฉากที่ดัดแปลงเนื้อหา > ภาคที่ 1

ฉากที่แฮรี่อ่านเจอข้อความที่สกิตเตอร์เขียนเกี่ยวกับศาสตราจารย์อัมเบิลดอร์เป็นที่บ้านที่แฮรี่อยู่ ไม่ใช่บ้านโพรงกระต่าย
มีฉากที่เฮอร์ไมโอนี่ลบความทรงจำของพ่อแม่ เพื่อไม่ให้ทั้งคู่ได้รับอันตรายจากผู้เสพความตาย ซึ่งในหนังสือได้มีการกล่าวถึงเฉย ๆ
ฉากอพยพของพวกเดอร์ลีย์ถูกตัดให้สั้นลง
ในฉากการต่อสู้บนท้องฟ้าที่มีแฮร์รี่ตัวจริงและตัวปลอมอยู่ 7 คน เฮ็ดวิกเข้ามาปกป้องแฮร์รี่ทำให้ผู้เสพความตายรู้ทัน ต่างจากในหนังสือที่แฮร์รี่ใช้คาถาปลดอาวุธซึ่งเป็นคาถาประจำตัวทำให้ผู้เสพความตายรู้ทัน
อลาสเตอร์ มู้ดดี้ หรือ "แม้ด-อาย" มู้ดดี้ เสียชีวิตขณะที่ต่อสู้กันบนท้องฟ้าโดยโดนยิงคาถาพิฆาตใส่หน้าอย่างจัง แล้วตกไม้กวาดตาย แต่ที่บ้านของรอนไม่มีการไว้อาลัยเหมือนในหนังสือ
ในงานแต่งงานของบิลและเฟลอร์ แฮร์รี่ไม่ได้ปลอมตัวเป็นญาติรอนเหมือนในหนังสือ
ด็อบบี้และครีเชอร์จับตัวมันดังกัสมาให้แฮร์รี่ ซึ่งในหนังสือครีเชอร์จับมันดังกัสมาด้วยตัวคนเดียว
ฉากบุกกระทรวงพวกแฮร์รี่คืนร่างเร็วกว่าในหนังสือ
ไม่มีฉากพวกแฮร์รี่แอบฟังก็อบลินในยามค่ำคืน
มีการเพิ่มฉากแฮร์รี่เต้นรำกับเฮอร์ไมโอนี่เพื่อให้เธอรู้สึกดีขึ้นหลังรอนหนีไป
มีการเพิ่มฉากการไล่ล่าของนักต้อนในป่า ซึ่งพบพวกแฮร์รี่โดยบังเอิญ ในขณะที่ในหนังสือพวกนักต้อนจับตัวพวกแฮร์รี่ได้ทันที
หางหนอนยังไม่ตาย
แหล่งข้อมูลอื่น

เว็บไซต์ทางการ
Harry Potter and the Deathly Hallows – Part 1 ที่อินเทอร์เน็ตมูวีเดตาเบส
Harry Potter and the Deathly Hallows – Part 1 ที่ออลมูวี
Harry Potter and the Deathly Hallows – Part 1 ที่รอตเทนโทเมโทส์
Harry Potter and the Deathly Hallows – Part 1 ที่บ็อกซ์ออฟฟิศโมโจ
แฮลลี เบลีย์

ระวังสับสนกับ แฮลลี เบร์รี
| แฮลลี เบลีย์ |
| --- | --- |
แฮลลี ใน ค.ศ. 2023
เกิด: แฮลลี ลินน์ เบลีย์  (2000-03-27) 27 มีนาคม ค.ศ. 2000 (24 ปี) แอตแลนตา รัฐจอร์เจีย สหรัฐ
อาชีพ: นักร้อง-นักแต่งเพลง นักแสดง
ปีปฏิบัติงาน: ค.ศ. 2006–ปัจจุบัน
คู่รัก: ดีดีจี (2021–ปัจจุบัน)
บุตร: 1 คน
ญาติ: โคลอี เบลีย์ (พี่สาว) ชาลามาญ เดอะ ก็อด (ลูกพี่ลูกน้อง)
อาชีพทางดนตรี
ที่เกิด: แอตแลนตา รัฐจอร์เจีย สหรัฐ
แนวเพลง: อาร์แอนด์บี นีโอโซล ป็อป
เครื่องดนตรี:  เสียงร้อง  กีตาร์ 
ค่ายเพลง: พาร์กวูด โคลัมเบีย
สมาชิกของ: โคลอีเอกซ์แฮลลี
 นักดนตรี
เว็บไซต์: www.halleshappyplace.com
แฮลลี ลินน์ เบลีย์ (อังกฤษ: Halle Lynn Bailey; เกิด 27 มีนาคม ค.ศ. 2000) เป็นนักร้อง นักแต่งเพลง และนักแสดงชาวอเมริกัน เธอเป็นที่รู้จักอย่างดีจากการเป็นส่วนหนึ่งของวงดนตรีคู่ โคลอีเอกซ์แฮลลี ร่วมกับโคลอี เบลีย์ พี่สาวของเธอ ซึ่งวงได้รับการเสนอชื่อเข้าชิงรางวัลแกรมมีห้าครั้ง ในปี 2023 เพลง แองเจิล ที่เธอได้แต่งและขับร้องในฐานะซิงเกิลเดี่ยวแรกของเธอหลังพักวงดนตรีคู่ร่วมกับพี่สาว ได้รับการเข้าชิง รางวัลแกรมมี่ครั้งที่ 66 สาขาเพลงอาร์แอนด์บียอดเยี่ยม
นอกจากงานดนตรี เธอยังแสดงเป็นสกายเลอร์ ฟอสเตอร์ ในละครซิตคอมเรื่อง โกรว์-อิช จากบทดังกล่าวทำให้เธอได้รับการเสนอชื่อเข้าชิงรางวัลเอ็นเอเอซีพีอิมเมจอะวอดส์ สาขานักแสดงสมทบหญิงดีเด่นในซีรีส์ตลก ต่อมาในปี 2023 เธอได้แสดงเป็นแอเรียล ในภาพยนตร์เรื่อง เงือกน้อยผจญภัย (The Little Mermaid) ที่ทำให้เธอตกเป็นประเด็นโจมตีถึงหน้าตาและชาติพันธุ์ของเธอ แต่ภาพยนตร์ก็ประสบความสำเร็จ โดยเป็นภาพยนตร์ทำเงินติดสิบอันดับประจำปี 2023 และมียอดผู้ชมสูงสุดเป็นประวัติการณ์ของภาพยนตร์ ดิสนีย์+ หลังประสบความสำเร็จในโรงภาพยนตร์ โดยภาพยนตร์ทำรายได้ไปกว่า 560 ล้านเหรียญสหรัฐ
ต่อมา เธอรับบทสมทบในภาพยตร์เพลงที่สร้างโดย สตีเวน สปีลเบิร์ก และ โอปราห์ วินฟรีย์ เรื่อง เดอะ คัลเลอร์ เพอร์เพิล (The Color Purple) หรือที่ในไทยรู้จักในชื่อ เลือดสีม่วง กับบท เน็ตตี้ แฮร์ริส ตอนเด็ก โดยได้แต่งและขับร้องเพลง Keep It Movin' ให้กับภาพยนตร์และเป็นตัวเลือกเข้ารับการชิง รางวัลออสการ์ สาขาเพลงประกอบภาพยนตร์ยอดเยี่ยม ภาพยนตร์ได้รับคำวิจารณ์ในแง่บวกจากนักวิจารณ์
ชีวิตช่วงแรก

แฮลลี ลินน์ เบลีย์ เกิดวันที่ 27 มีนาคม ค.ศ. 2000 เติบโตในเมเบิลตัน รัฐจอร์เจีย ร่วมกับพี่น้องของเธออย่าง โคลอี เบลีย์ และแบรนสัน (เกิดวันที่ 3 ตุลาคม 2005) ต่อมาครอบครัวได้ย้ายมาอยู่ลอสแอนเจลิสช่วงกลางปี 2012 เธอและพี่สาวเริ่มเขียนเพลงด้วยตนเองตั้งแต่อายุ 8-10 ปี รวมถึงหัดเล่นเครื่องดนตรีผ่านวิดีโอการสอนบนยูทูบ โดยดั๊ก เบลีย์ ผู้เป็นบิดา "สอนให้พวกเธอทำทุกอย่างด้วยตนเอง" ตั้งแต่ยังเด็ก
ชีวิตส่วนตัว

งานอดิเรกของเบลีย์ได้แก่ ว่ายน้ำ วิ่ง และปั่นจักรยาน รวมถึงการทำต่างหูและสร้อยคอที่ประดับด้วยลูกปัด ซึ่งเธอนำมาขายบนเอ็ตซีในเดือนเมษายน 2021 จากนั้นในเดือนพฤษภาคม เธอได้รับเลี้ยงแมวชื่อ โพไซดอน เบลีย์อาศัยอยู่ในนอร์ทฮอลลีวูด ลอสแอนเจลิส ร่วมกับพี่สาวของเธอ ในเดือนธันวาคม 2021 เธอเริ่มคบหากับดีดีจี แร็ปเปอร์และยูทูบเบอร์ชาวอเมริกัน เมื่อวันที่ 6 มกราคม 2024 เบลีย์ได้ประกาศบนอินสตาแกรมว่าเธอและแฟนหนุ่มของเธอได้ให้กำเนิดบุตรชายคนแรกของพวกเขา
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2023 | เงือกน้อยผจญภัย | แอเรียล | แสดงนำ, หลังการถ่ายทำ |
| 2023 | เดอะ คัลเลอร์ เพอร์เพิล เลือดสีม่วง | เน็ตตี้ แฮร์ริส ตอนเด็ก | สมทบ, หลังการถ่ายทำ |
| 2023 | เดอะ ไลน์ ขีดเส้นรับน้องเลือด | แอนนาเบล บาสคอม | สมทบ, หลังการถ่ายทำ |
ผลงานการแสดง > ซีรีส์

| ปี | เรื่อง | บทบาท | หมายเหตุ |
| --- | --- | --- | --- |
| 2018 | โกรว์-อิช | สกายเลอร์ ฟอสเตอร์ | ถอนตัวจากฤดูกาลที่ 4 |
แหล่งข้อมูลอื่น

แฮลลี เบลีย์ ที่อินเทอร์เน็ตมูวีเดตาเบส
แฮลลี เบลีย์ ที่เอกซ์ (ทวิตเตอร์)
ไฮดาไกว

| --- | --- |
Haida Heritage Centre at Kaay Llnagaay
ภูมิศาสตร์
ที่ตั้ง: มหาสมุทรแปซิฟิก
พิกัด: 53°N 132°W﻿ / ﻿53°N 132°W﻿ / 53; -132
จุดสูงสุด: ภูเขามอร์สบี
การปกครอง
แคนาดา
ประชากรศาสตร์
ประชากร: 4761 
ไฮดาไกว (อังกฤษ: Haida Gwaii) หรือ หมู่เกาะควีนชาร์ลอตต์ (อังกฤษ: Queen Charlotte Islands) เป็นกลุ่มเกาะทางชายฝั่งตอนเหนือของรัฐบริติชโคลัมเบีย ประเทศแคนาดา มีช่องแคบเฮเคตคั่นระหว่างหมู่เกาะนี้กับแผ่นดินใหญ่  ประชากรส่วนใหญ่เป็นชาวเฮย์ดา ไฮดาไกวประกอบด้วยเกาะสำคัญสองเกาะคือ เกาะแกรมทางทิศเหนือ และเกาะมอร์สบีทางทิศใต้ และมีเกาะเล็ก ๆ อีก 150 เกาะ มีพื้นที่รวม 10,180 ตร.กม. (3,931 ตร.ไมล์) เกาะสำคัญอื่นเช่น เกาะลังการา เกาะลูอีส เกาะไลเอลล์ เกาะเบอร์นาบี และหมู่เกาะคังฮิต
ไฮน์ริช โดนาทุส เจ้าชายรัชทายาทแห่งเชาม์บวร์ค-ลิพเพอ

ไฮน์ริช โดนาทุส เจ้าชายรัชทายาทแห่งเชาม์บวร์ค-ลิพเพอ (อังกฤษ: Heinrich Donatus, Hereditary Prince of Schaumburg-Lippe) ประสูติ 13 พฤษภาคม 2537 ณ ฮันโนเฟอร์ เป็นพระโอรสพระองค์ใหญ่ในอเล็คซันเดอร์ เจ้าชายแห่งเชาม์บวร์ค-ลิพเพอ และเจ้าหญิงมารี ลูอีเซอแห่งไซน์-วิทเกินชไตน์-แบร์เลอบวร์ค พระชายาพระองค์แรก ทรงดำรงพระอิสริยยศเป็น เจ้าชายรัชทายาทแห่งเชาม์บวร์ค-ลิพเพอ เมื่อวันที่ 28 สิงหาคม 2546
ไฮบริด

ไฮบริด (อังกฤษ: hybrid) อาจหมายถึง
ไฮบริด (ชีววิทยา) ลูกผสมข้ามชนิดหรือสายพันธุ์
ยานพาหนะไฮบริด (HV) ยานพาหนะที่มีเครื่องยนต์สองระบบ
ยานพาหนะไฟฟ้าไฮบริด (HEV) ยานพาหนะไฮบริดที่มีระบบไฟฟ้าส่วนหนึ่ง
ไฮบริด (เทพปกรณัม) สิ่งมีชีวิตในเทพนิยายซึ่งร่างกายประกอบด้วยส่วนของสัตว์หลายชนิดผสมกัน
ไฮบริด (ตัวละคร) ตัวละครของมาร์เวล
คอมพิวเตอร์ไฮบริด คอมพิวเตอร์ลูกผสม
หัวไฮบริด ไม้กอล์ฟหัวผสม เช่นหัวกึ่งไม้กึ่งเหล็ก
ใหญ่ทับใหญ่

| ใหญ่ทับใหญ่ |
| --- | --- |
กำกับ: หงจินเป่า
นักแสดงนำ:   เฉินหลง  ริชาร์ด นอร์ตัน 
ผู้จัดจำหน่าย: โกลเดนฮาร์เวสต์   นิวไลน์ซินีม่า
วันฉาย: 31 มกราคม ค.ศ. 1997
ความยาว: 101 นาที
ประเทศ:  ฮ่องกง
ใหญ่ทับใหญ่ (อังกฤษ: Mr. Nice Guy) ภาพยนตร์ฮ่องกงแนวแอคชั่นผสมตลกกำกับโดย หงจินเป่า ซึ่งได้ร่วมแสดงในฐานะนักแสดงสมทบนำแสดงโดย เฉินหลง และ ริชาร์ด นอร์ตัน ซึ่งภาพยนตร์เรื่องนี้ออกฉายในฮ่องกงเมื่อวันที่ 31 มกราคม ค.ศ. 1997
เนื้อเรื่องย่อ

เรื่องราวของผู้สื่อข่าวสาวทางทีวี ไดอาน่า (กาบริเอเล ฟิซแพทริค) ที่เกิดไปบันทึกภาพขณะเกิดการซื้อขายโคเคนระหว่างแก๊งมาเฟียอิตาลีกับแก๊งข้างถนนนาม เดอะเดมอนส์ พร้อมกับเหตุการณ์ที่ จานคาร์โล (ริชาร์ด นอร์ตัน) หัวหน้าแก๊งมาเฟียลงมือฆ่า แกร๊ง หัวหน้าแก๊งข้างถนนเข้าโดยบังเอิญทำให้จานคาร์โลสั่งลูกน้องไปแย่งชิงวิดีโอเทปม้วนนี้จากไดอาน่าและได้จับตัว ริชาร์ด ตากล้องคู่หูของไดอาน่าไปทำให้เธอต้องขอความช่วยเหลือจาก แจ๊คกี้ (เฉินหลง) พ่อครัวทางทีวีให้ช่วยพาเธอหนีจากแก๊งมาเฟีย
โฮลเดน

| --- | --- |

ประเภท: Private
อุตสาหกรรม: Automotive
ก่อตั้ง: 1856; 168 ปีที่แล้ว (1856) (as J.A. Holden & Co.) Adelaide, South Australia, Australia
ผู้ก่อตั้ง: James Alexander Holden (original firm) Sir Edward Holden
เลิกกิจการ: 31 ธันวาคม 2020; 3 ปีก่อน (2020-12-31)
สำนักงานใหญ่: Port Melbourne, Victoria, Australia
พื้นที่ให้บริการ: Australia and New Zealand
บุคลากรหลัก: Kristian Aquilina  (Interim chairman and managing director)
ผลิตภัณฑ์: Automobiles
พนักงาน: 180 (สิงหาคม พ.ศ. 2561)
บริษัทแม่: General Motors
แผนก: Holden Special Vehicles (50%)
เว็บไซต์: holden.com.au
จีเอ็ม โฮลเดน ลิมิเต็ด (อังกฤษ: GM Holden Ltd) เป็นบริษัทผู้ผลิตรถยนต์สัญชาติออสเตรเลีย มีสำนักงานใหญ่อยู่ที่พอร์ตเมลเบิร์น นอกเมืองเมลเบิร์น ประเทศออสเตรเลีย
บริษัทก่อตั้งในปี ค.ศ. 1856 โดยเป็นผู้ผลิตอานม้า ก่อนจะเปลี่ยนมาเป็นผู้ผลิตยานยนต์ โฮลเดนถูกซื้อกิจการ กลายเป็นบริษัทย่อยของเจเนรัลมอเตอร์ ตั้งแต่ปี ค.ศ. 1931  ปัจจุบันบริษัทจีเอ็ม โฮลเดน เป็นผู้รับผิดชอบการทำตลาดผลิตภัณฑ์ทั้งหมดของเจเนรัลมอเตอร์ ในออสเตรเลีย นิวซีแลนด์ และโอเชียเนีย และดูแลการบริหารบริษัท จีเอ็ม แดวู ในเกาหลีใต้
โรงงานประกอบรถยนต์โฮลเดน อยู่ที่เมืองเอลิซาเบท ชานเมืองแอดิเลด รัฐเซาท์ออสเตรเลีย โรงงานผลิตเครื่องยนต์อยู่ที่พอร์ตเมลเบิร์น รัฐวิกตอเรีย
รถยนต์โฮลเดนรุ่นที่ได้รับความนิยม คือรุ่น โฮลเดน คอมมอดอร์ มีการผลิตตั้งแต่ปี ค.ศ. 1978 ถึง ค.ศ. 2021
หลายท่านน่าจะทราบข่าวใหญ่เรื่อง General Motors (GM) ประกาศยุติการทำตลาดในประเทศไทยไปแล้ว และ ประเทศไทยไม่ใช่ที่เดียว ที่เจอชะตากรรมนี้ เพราะ แบรนด์ Holden ในออสเตรเลีย และ นิวซีแลนด์ กำลังจะมาถึงบทสุดท้ายแล้วเช่นกัน โดยบริษัทระบุว่าจะปิดตัวแบรนด์ และ ยุติกิจการเกือบทั้งหมดของ Holden ภายในปี 2021 เมื่อมองกลับย้อนไปช่วงปี 2017 เดือน ตุลาคม โรงงาน Holden ใน Elizabeth Plant, Australia ที่เปิดมายาวนาน 69 ปี ก็ได้ปิดตัวลงไปก่อนหน้า
โฮลเดนในประเทศไทย

ในต้นยุค 1980s บริษัท พระนครยนตรการ จำกัด ซึ่งเป็นผู้แทนจำหน่ายรถยนต์ของเจเนรัล มอเตอร์ เคยนำรถยนต์โฮลเดนเข้ามาจำหน่ายในประเทศไทยมาแล้ว ชึ่งรถยนต์ที่นำเข้ามาขายในประเทศไทย คือ โฮลเดน คอมมอดอร์ (Holden VK Commodore), โฮลเดน คามิร่า (Holden JE Camira) และ โฮลเดน คาลาอิส (Holden VN Calais) เป็นต้น แต่ภายหลังโฮลเดนได้ถูกยกเลิกการจำหน่ายในประเทศไทยในต้นยุค 1990s ซึ่งเป็นช่วงเดียวกับที่พระนครยนตรการนำเข้ารถยนต์ฮุนได จากประเทศเกาหลีใต้พอดี แต่ก็ถือว่าไม่ประสบความสำเร็จทางด้านการตลาด และไม่ได้รับความนิยมจากลูกค้าในประเทศไทยมากเท่าไหร่นักจนทำให้ถูกยกเลิกการนำเข้ามาจำหน่ายในประเทศไทย พร้อมกับการปิดสายการผลิตรถยนต์ของตัวเองลงด้วยเช่นกัน
แหล่งข้อมูลอื่น

เว็บไซต์ทางการ
Holden VK Commodore
Holden JE Camira
Holden VN Calais sedan
โหมดกากุเอ็งโคคูนทาวเวอร์

| โหมดกากุเอ็งโคคูนทาวเวอร์ モード学園コクーンタワー |
| --- | --- |

ข้อมูลทั่วไป
ที่ตั้ง: 1-7-3 นิชิชินจูกุ ชินจูกุ โตเกียว, ญี่ปุ่น
พิกัด: 35°41′30″N 139°41′49″E﻿ / ﻿35.69167°N 139.69694°E﻿ / 35.69167; 139.69694
สร้างเสร็จ: พ.ศ. 2551
เปิดตัว: ตุลาคม พ.ศ. 2551
ความสูง
หลังคา: 204 เมตร (669 ฟุต)
รายละเอียด
จำนวนชั้น: เหนือพื้นดิน 50 ชั้น ใต้ดิน 3 ชั้น
บริษัท
สถาปนิก: ผู้ร่วมงานทังเงะ
โหมดกากุเอ็งโคคูนทาวเวอร์ (อังกฤษ: Mode Gakuen Cocoon Tower; ญี่ปุ่น: モード学園コクーンタワー; โรมาจิ: Mōdo gakuen kokūn tawā) เป็นศูนย์การศึกษา 50 ชั้น สูง 204 เมตร ตั้งอยู่ในย่านนิชิชินจูกุ ในเขตชินจูกุ กรุงโตเกียว ญี่ปุ่น เป็นที่ตั้งของ Special educations สามแห่ง ได้แก่ Tokyo Mode Gakuen (สถานศึกษาวิชาชีพแฟชั่น), HAL Tokyo (วิทยาลัยเทคโนโลยีพิเศษและการออกแบบ), และ Shuto Ikō (วิทยาลัยการแพทย์) สร้างแล้วเสร็จเมื่อเดือนตุลาคม พ.ศ. 2551 เป็นอาคารสถานศึกษาที่สูงเป็นอันดับสองของโลก และเป็นอาคารที่สูงเป็นอันดับที่ 17 ในโตเกียว ได้รับรางวัล 2008 Skyscraper of the Year จาก Emporis.com
การออกแบบ

Mode Gakuen ได้ประกาศให้สถาปนิกเสนอตัวอย่างการออกแบบอาคารเพื่อคัดเลือกแบบที่จะนำไปใช้สร้างอาคารหลังใหม่ในโตเกียว โดยมีเงื่อนไขว่าอาคารจะต้องไม่เป็นทรงสี่เหลี่ยมมุมฉาก มีสถาปนิกที่สนใจราว 50 รายเสนอแบบอาคารกว่า 150 แบบให้แก่ Mode Gakuen แบบที่ชนะคือโครงสร้างคล้ายรังไหมที่ออกแบบโดย Tange Associates
ตามแบบของเคนโซ ทังเงะ รูปทรงรังไหมสื่อความหมายว่าอาคารนี้เป็นสถานที่อบรมกล่อมเกลานักเรียนในอาคาร โครงอะลูมิเนียมสีขาวและกระจกสีน้ำเงินเข้มภายนอกอาคารวางเรียงเป็นเปลือกรูปโค้งไขว้สลับไปมาตามโครงข่ายของเส้นทแยงมุมสีขาว ทำให้ได้ชื่อว่า "Cocoon Tower" โฆษกของ Tange Associates กล่าวว่า จุดมุ่งหมายของอาคารนี้คือเพื่อทำให้บริเวณโดยรอบมีชีวิตชีวา และเป็นประตูเชื่อมระหว่างสถานีรถไฟชินจูกุ กับเขตศูนย์กลางธุรกิจชินจูกุ แบบของอาคารนี้ได้รับรางวัล 2008 Skyscraper of the year award จาก Emporis.com
การใช้งาน

Mode Gakuen Cocoon Tower เริ่มก่อสร้างเมื่อเดือนพฤษภาคม พ.ศ. 2549 บนบริเวณที่เคยเป็นที่ตั้งของอาคารสำนักงานใหญ่ Asahi Mutual Life Insurance Company ที่รื้อถอนไปแล้ว และเสร็จสมบูรณ์ในเดือนตุลาคม พ.ศ. 2551 มีทั้งหมด 50 ชั้น สูง 204 เมตร เป็นอาคารสถานศึกษาที่สูงเป็นอันดับสองของโลก รองจากอาคารหลักของ มหาวิทยาลัยมอสโก และเป็นอาคารที่สูงเป็นอันดับที่ 17 ในโตเกียว ในอาคารเป็นที่ตั้งของสถานศึกษาวิชาชีพสามแห่ง รองรับนักเรียนได้ 10,000 คน Tokyo Mode Gakuen ซึ่งนำชื่อไปตั้งชื่ออาคาร เป็นสถานศึกษาด้านแฟชั่น อีกสองแห่งคือ HAL Tokyo เป็นสถานศึกษาด้านเทคโนโลยีสารสนเทศ และ Shuto Ikō สถานศึกษาด้านการแพทย์ ดำเนินงานโดยมหาวิทยาลัย Mode Gakuen แต่ละชั้นของอาคารประกอบด้วยห้องเรียนทรงสี่เหลี่ยมมุมฉากสามห้องที่อยู่รอบแก่นกลางชั้นใน แก่นกลางนี้ประกอบด้วยลิฟต์ บันได และ Support shaft ทุก ๆ สามชั้นจะมีห้องนั่งเล่นสำหรับนักเรียนความสูงสามชั้นอยู่ระหว่างห้องเรียนแต่ละห้องและหันแต่ละด้านไปทางทิศตะวันออก ตะวันตกเฉียงใต้ และตะวันตกเฉียงเหนือ
ดูเพิ่ม

รายชื่ออาคารและสิ่งก่อสร้างที่สูงที่สุดในญี่ปุ่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โหมดกากุเอ็งโคคูนทาวเวอร์
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ภูมิศาสตร์:  Structurae
ไฮน์ริช เจ้าชายแห่งเฟือร์สเทินแบร์ค

| ไฮน์ริช เจ้าชายแห่งเฟือร์สเทินแบร์ค |
| --- | --- |
 ไฮน์ริช เจ้าชายแห่งเฟือร์สเทินแบร์ค

เจ้าชายพระประมุขแห่งเฟือร์สเทินแบร์ค
ประสูติ: 17 กรกฎาคม พ.ศ. 2493 ประเทศเยอรมนีตะวันตก
สิ้นพระชนม์: 11 กรกฎาคม พ.ศ. 2567 (73 ปี)
พระชายา: มัคซิมิเลียเนอ เจ้าหญิงแห่งเฟือสเทินแบร์ค
พระบุตร: คริสทีอัน เจ้าชายแห่งเฟือร์สเทินแบร์ค เจ้าชายอังตองนีอูแห่งเฟือสเทินแบร์ค
ราชวงศ์: ราชวงศ์เฟือร์สเทินแบร์ค
พระบิดา: โยคิม อิกอน เจ้าชายแห่งเฟือร์สเทินแบร์ค
พระมารดา: เคาน์เตส เปาลา ฟ็อน เคอนิกเซก-เอาเลินดอร์ฟ
ไฮน์ริช เจ้าชายแห่งเฟือร์สเทินแบร์ค (อังกฤษ: His Serene Highness Heinrich, Prince of Fürstenberg) ประสูติเมื่อวันที่ 17 กรกฎาคม พ.ศ. 2493 เป็นพระโอรสของ โยคิม อิกอน เจ้าชายแห่งเฟือร์สเทินแบร์ค และ เคาน์เตส เปาลา ฟ็อน เคอนิกเซก-เอาเลินดอร์ฟ ทรงเสกสมรสกับ มัคซิมิเลียเนอ เจ้าหญิงแห่งเฟือสเทินแบร์ค (พระนามเดิม:เจ้าหญิงมัคซิมิเลียเนอแห่งวินดิช-เกร็ทซ์) เมื่อวันที่ 19 พฤศจิกายน 2519 มีพระโอรส 2 พระองค์ คือ
คริสทีอัน เจ้าชายรัชทายาทแห่งเฟือสเทินแบร์ค ทรงเสกสมรสกับ เจนเน็ตต์ แคเธอรีน กลิเซลล์ มีพระโอรส-ธิดา 4 พระองค์
เจ้าชายอังตองนีอูแห่งเฟือสเทินแบร์ค ทรงเสกสมรสกับ มาธิลด์ บอร์โรเมโอ มีพระโอรส 2 พระองค์
ครอบครัวของพระองค์ถูกจัดว่าร่ำรวยไม่แพ้เจ้านายราชวงศ์อื่นๆในยุโรป เพราะทรงเป็นเจ้าของโรงผลิตเบียร์และเจ้าของป่าไม้ที่ใหญ่ที่สุดเป็นอันดับสองของเยอรมนี
ไฮน์ริช  เจ้าชายแห่งเฟือร์สเทินแบร์ค สิ้นพระชนม์ลงเมื่อวันที่ 11 กรกฎาคม พ.ศ. 2567 สิริพระชันษา 73 ปี ก่อนวันประสูติปีที่ 74 เพียง 6 วัน ทำให้เจ้าชายคริสทีอัน พระโอรสพระองค์ใหญ่ ทรงดำรงพระอิสริยยศ  เจ้าชายแห่งเฟือร์สเทินแบร์ค
ไฮพีเรียน

ไฮพีเรียน (อังกฤษ: Hyperion) เป็นยักษ์ไททัน เป็นเจ้าแห่งแสงและหนึ่งในยักษ์ไททันผู้ควบคุมสี่มุมโลก ซึ่งไฮพีเรียนนั้นควบคุมทิศตะวันออก ไฮพีเรียนยังเป็นบิดาของฮีลีออส เทพเจ้าแห่งดวงอาทิตย์องค์แรกก่อนจะยกหน้าที่นี้ให้แก่อะพอลโล
| ด ค กเทพปกรณัมกรีก |
| --- | --- |
ปฐมเทพ:  เคออส  อะแนงคี  โครนอส  เอียรอส  ไกอา  ยูเรนัส  ทาร์ทารัส  อีเธอร์  เฮเมรา  เอระบัส  นิกซ์  โอฟิออน  มอยเร 
เทพไททัน:  โครนัส  โอเชียนัส  เรีย  ทีมิส  แอตลัส  ซีอัส  ครีอัส  ไฮพีเรียน  ธีอา  เทธิส  นิมอซินี  ฟีบี  โพรมีเทียส  เอพิมีเทียส  ไออาเพทัส  เมโนเอเทียส 
สิบสองเทพเจ้าโอลิมปัส:  ซูส  ฮีรา  โพไซดอน  ดิมีเทอร์  อะธีนา  อะพอลโล  อาร์ทิมิส  แอรีส  แอโฟรไดที  ฮิฟีสตัส  เฮอร์มีส  ไดอะไนซัสหรือเฮสเตีย 
เทพเจ้าหลักอื่น:  แอซคลีเปียส  ฮีลิออส  อีออส  เฮดีส  ฮีบี  เฮคะที  แพน  เพอร์เซฟะนี  เซลีนี 
กลุ่ม:  แอมะซอน  เซนทอร์  คเธาะนิค  ไซคลอปส์  มังกร  อิรินีอีซ  ยักษ์  ฮาร์พี  เฮคะท็องคะรีซ  มอยเร  พระเจ้าไมซีเนียน  มนุษย์  มิวส์  นิมฟ์  เซเทอร์  สมุทรเทพ 
วีรบุรุษ:  เฮราคลีสกับงานของเขา  อคิลลีสกับสงครามกรุงทรอย  โอดิสเซียสกับโอดิสซีย์  เจสันกับลูกเรืออาร์โก  เพอร์ซิอัสกับเมดูซา  อีดิปัสกับธีบส์  ธีซีอัสกับมินะทอร์  บิลเลโรฟอนกับคิเมียรา 
สถานที่ศักดิ์สิทธิ์:  เดลฟี  ดอโดนา  ดีลอส  โอลิมเปีย  โอลิมปัส
แฮร์รี่ พอตเตอร์ แอนด์เดอะกอบเล็ตออฟไฟร์ (วิดีโอเกม)

| แฮร์รี่ พอตเตอร์ แอนด์เดอะกอบเล็ตออฟไฟร์ |
| --- | --- |
หน้าปก
ผู้พัฒนา:   อีเอ ยูเค  เมจิกพอกเกตส์ (เกมบอยอัดวานซ์, นินเท็นโด ดีเอส)  อีเอ ฟิวชัน ยูเค (เพลย์สเตชัน พอร์เทเบิล) 
ผู้จัดจำหน่าย: อิเล็กทรอนิก อาตส์   วอร์เนอร์บราเธอส์อินเตอร์แอกทีฟเอนเตอร์เทนเมนต์
แต่งเพลง: เจเรมี โซล
ชุด: แฮร์รี่ พอตเตอร์
เอนจิน: เร็นเดอร์แวร์
เครื่องเล่น:   เกมบอยอัดวานซ์  นินเท็นโด ดีเอส  ไมโครซอฟท์ วินโดวส์  เพลย์สเตชัน 2  เอกซ์บอกซ์  เกมคิวบ์  เพลย์สเตชัน พอร์เทเบิล 
วางจำหน่าย: เกมบอยอัดวานซ์, นินเท็นโด ดีเอส, ไมโครซอฟท์ วินโดวส์, เพลย์สเตชัน 2, เอกซ์บอกซ์, เกมคิวบ์,  อเมริกาเหนือ: 8 พฤศจิกายน ค.ศ. 2005 ยุโรป: 11 พฤศจิกายน ค.ศ. 2005เพลย์สเตชัน พอร์เทเบิล อเมริกาเหนือ: 15 พฤศจิกายน ค.ศ. 2005 ยุโรป: 18 พฤศจิกายน ค.ศ. 2005
แนว: แอ็กชันผจญภัย
รูปแบบ: ผู้เล่นเดี่ยว, หลายผู้เล่น
แฮร์รี่ พอตเตอร์ แอนด์เดอะกอบเล็ตออฟไฟร์ (อังกฤษ: Harry Potter and the Goblet of Fire) เป็นวิดีโอเกมแอ็กชันผจญภัย ค.ศ. 2005 ที่ได้รับการเผยแพร่โดยบริษัทอิเล็กทรอนิก อาตส์ โดยอิงจากภาพยนตร์ชื่อเดียวกันใน ค.ศ. 2005 เกมนี้ได้รับการพัฒนาโดยสามทีม ได้แก่ อีเอ ยูเค, เมจิกพอกเกตส์ และอีเอ ฟิวชัน ยูเค ซึ่งเผยแพร่โดยอิเล็กทรอนิก อาตส์
เกมนี้ได้รับการวางจำหน่ายสำหรับเกมบอยอัดวานซ์, เกมคิวบ์, ไมโครซอฟท์ วินโดวส์, นินเท็นโด ดีเอส, เพลย์สเตชัน 2, เอกซ์บอกซ์ และเพลย์สเตชัน พอร์เทเบิล เกมดังกล่าวได้รับการวิจารณ์ที่หลากหลายจากนักวิจารณ์ โดยนักวิจารณ์สนุกกับขอบเขตของคาถาและรูปแบบการเล่น แต่ไม่ค่อยประทับใจกับระยะทางสั้น ๆ รวมถึงไม่มีองค์ประกอบโรมมิงฟรีที่พบในภาคก่อน ๆ
รูปแบบการเล่น

เกมดังกล่าวเดินตามเหตุการณ์และตัวละครในนวนิยายและภาพยนตร์ โดยผู้เล่นควบคุมแฮร์รี่ พอตเตอร์ (พากย์เสียงโดยแดเนียล ลาร์เนอร์), เฮอร์ไมโอนี่ เกรนเจอร์ (พากย์เสียงโดยฮาร์เปอร์ มาร์แชล) และรอน วีสลีย์ (พากย์เสียงโดยเกร็ก ชิลลิน) เกมนี้ใช้เวอร์ชันปรับปรุงของกลไกการคัดเลือกนักแสดงแบบกลุ่มที่พบในเกมแฮร์รี่ พอตเตอร์ แอนด์เดอะพริซซันเนอร์ออฟอัซคาบัน ส่วนกราฟิกที่ได้รับการปรับปรุงทำให้ตัวละครมีความคล้ายคลึงกันในภาพยนตร์มากกว่าเกมภาคก่อน รูปแบบการเล่นในภาคกอบเล็ตออฟไฟร์เน้นแอ็กชันมากขึ้น ซึ่งเป็นการเปลี่ยนแปลงจากองค์ประกอบแนวปริศนาและการผจญภัยที่พบในเกมภาคก่อนของซีรีส์
เกมดังกล่าวแบ่งออกเป็นเลเวลต่าง ๆ มากกว่าการท่องไปรอบ ๆ ปราสาทฮอกวอตส์แบบโรมมิงฟรีเหมือนในเกมภาคก่อน เลเวลจะเล่นจากส่วนต่าง ๆ ของนวนิยายที่เกมนี้อิงตาม โดยมีเลเวลตั้งแต่ควิดดิชเวิลด์คัพ, ห้องน้ำของพรีเฟ็ค และเรือนกระจกสมุนไพร ซึ่งสามารถป้อนได้จาก "เพนซิฟ" ในเกม นอกจากนี้ เกมดังกล่าวยังมีโหมดต่าง ๆ นอกเหนือจากการต่อสู้ เช่น การบินด้วยไม้กวาด และการว่ายน้ำใต้น้ำ
ในตอนแรกของซีรีส์นี้ ผู้เล่นสามารถเล่นเกมกับเพื่อน ๆ รวมถึงสามารถรวมเวทมนตร์และคาถาเพื่อให้พวกเขามีอานุภาพมากขึ้น ผู้เล่นยังสามารถเข้ายึดถั่วที่เคลื่อนไหวได้โดยใช้คาถาแอ๊กซิโอ รวมถึงเพิ่มพลังโดยคนเก็บ, สัตว์ประหลาด และการ์ดตัวละคร เกมนี้แบ่งออกเป็นเลเวลที่ไม่ต่อเนื่องกันหลายเลเวล ซึ่งบางเลเวลถูกล็อกไว้เมื่อเริ่มเกมจนกว่าผู้เล่นจะรวบรวมโล่ไตรภาคีให้เพียงพอเพื่อปลดล็อก
การตอบรับ

เช่นเดียวกับบรรดาเกมแฮร์รี่ พอตเตอร์ ภาคก่อน ๆ ภาคกอบเล็ตออฟไฟร์ได้รับการวิจารณ์ที่หลากหลายตามตามเว็บไซต์ตัวรวบรวมบทวิจารณ์อย่างเมทาคริติก ส่วนในประเทศญี่ปุ่น ซึ่งเกมคิวบ์และนินเท็นโด ดีเอส ได้รับการพอร์ตเมื่อวันที่ 26 พฤศจิกายน ค.ศ. 2005 ทางนิตยสารแฟมิซือได้ให้คะแนนรวม 28 คะแนนจาก 40 คะแนนสำหรับเวอร์ชันนินเท็นโด ดีเอส และ 27 คะแนนจาก 40 คะแนนสำหรับเวอร์ชันเกมคิวบ์ ขณะที่แฟมิซือคิวบ์ + อัดวานซ์ ได้ให้คะแนนทั้งเวอร์ชันนินเท็นโด ดีเอส และเกมคิวบ์ที่ 27 คะแนนจาก 40 คะแนน
หนังสือพิมพ์ดีทรอยต์ฟรีเพรสมอบทั้งสี่ดาวให้แก่เวอร์ชันเกมคิวบ์และกล่าวว่า "นี่เป็นวิดีโอเกมชิ้นเยี่ยมเพราะสามารถเพลิดเพลินได้ในหลายเลเวล ผู้เล่นที่อายุน้อยกว่าสามารถสำรวจโลกแฮร์รี่ พอตเตอร์ ที่แจ่มแจ้งและประสบความสำเร็จได้ ส่วนผู้เล่นที่มีอายุมากกว่าจะสนุกกับการควบคุมเวทมนตร์โดยเลือกคาถาและทักษะและร่ายเวทมนตร์ร่วมกับเพื่อน ๆ" อย่างไรก็ตาม หนังสือพิมพ์เดอะซิดนีย์มอร์นิงเฮรัลด์ให้ดาวเกมนี้ที่สามดาวจากห้าดาว และกล่าวว่าจุดเด่นของเกมนี้ "คือการไล่ตามไม้กวาดที่รวบรัดแต่น่าตื่นเต้นเพื่อต่อสู้กับมังกรพ่นไฟ ส่วนการสลับฉากใต้น้ำไม่ประสบผลสำเร็จ แม้ว่าจะให้ความหลากหลาย"
ภาคเดอะกอบเล็ตออฟไฟร์เวอร์ชันเพลย์สเตชัน 2 ได้รับรางวัลการขาย "แพลทินัม" จากสมาคมผู้เผยแพร่ซอฟต์แวร์เพื่อความบันเทิงและสันทนาการ (ELSPA) ซึ่งระบุว่ามียอดขายอย่างน้อย 300,000 ชุดในสหราชอาณาจักร
แหล่งข้อมูลอื่น

แฮร์รี่ พอตเตอร์ แอนด์เดอะกอบเล็ตออฟไฟร์ ที่อินเทอร์เน็ตมูวีเดตาเบส
Harry Potter and the Goblet of Fire ที่ MobyGames
Harry Potter and the Goblet of Fire (Game Boy Advance and DS) ที่ MobyGames
ไฮม์ (วงดนตรี)

| ไฮม์ |
| --- | --- |
ไฮม์ในเทศกาลดนตรี Way Out West Festival ในโกเฮนเบริค , ประเทศสวีเดน ปี 2013 ซ้ายไปขวา อลาน่า , แดเนียล , เอสเต้
ข้อมูลพื้นฐาน
รู้จักในชื่อ: บรอล (Brawl) (1994 - 1996)
ที่เกิด: ซานเฟร์นันโด วัลเลย์ , ลอสแอนเจลิส , สหรัฐอเมริกา
แนวเพลง: ป็อปร็อก , ซอฟต์ร็อก, อาร์แอนด์บี
ช่วงปี: ค.ศ. 2007 - ปัจจุบัน
ค่ายเพลง: Roc Nation , Polydor Records , Columbia Records

สมาชิก: อลานา ไฮม์ แดเนียล ไฮม์ เอสเต้ ไฮม์ แดช ฮัตตัน

เว็บไซต์: haimtheband.com
ไฮม์  (อังกฤษ: Haim) เป็นวงป็อปร็อกอเมริกันจาก ลอสแอนเจลิส สมาชิกวงประกอบไปด้วยเอสเต้ , แดเนียล และ อลาน่า ไฮม์  และมือกลอง แดช ฮัตตัน โดยวงมีกลิ่นอายของดนตรีป็อปในผลงานเพลง ซึ่งมักตรงข้ามกับการแสดงโชว์ของพวกเธอที่มักมีมาดของความเป็นร็อคอยู่
สามพี่น้องตระกูลไฮม์ เอสเต้ , แดเนียล , อลาน่า เติบโตมาในครอบครัวศิลปิน และเริ่มเล่นเครื่องดนตรีตั้งแต่วัยเด็ก และได้โคฟเวอร์เพลงร่วมกับพ่อแม่ของเธอ พวกเขาได้แสดงในฐานะไฮม์ในปี 2007 ,  แต่ก็ไม่ได้จริงจังมากนัก เอสเต้ พี่ใหญ่แห่งไฮม์จบการศึกษาจากสาขา มานุษยดนตรีวิทยา ขณะที่แดเนียลกำลังประสบความสำเร็จกับการทัวร์คอนเสริตกับเจนนี่ ลูวิส มือกีตาร์กับ จูเลียน คาซาบลังคาส ฟร้อนแมนท์วง เดอะสโตรกส์ กับการทัวร์เดี่ยวของเขา และนำไปสู่การเปิดตัวของไฮม์ในปี ค.ศ. 2012
ทางวงปล่อยซิงเกิล , Forever (ก่อนหน้านี้ปล่อยในรูปแบบ EP ซึ่งให้โหลดฟรีโดยมีเวลาจำกัด) บวกกับมีการต้อนรับที่ค่อนข้างดีจากเทศกาลดนตรี South by Southwest festival จนกระทั่งค่ายเพลง Polydor Records ได้เห็นถึงศักยภาพความสามารถจนได้เซ็นสัญญาเป็นศิลปิน  จนได้บริษัทเพลงอย่าง ร็อกเนชัน ซึ่งควบคุมโดย เจย์-ซี มาดูแลให้กับไฮม์ในช่วงต้นปี 2012
ทางวงได้เริ่มการอัดสำหรับสตูดิโอชุดแรกของพวกเธอ , Days Are Gone ระหว่างการทัวร์ อาทิเทศกาลดนตรีอย่าง Glastonbury Festival. อัลบั้มดังกล่าวขึ้นชาร์จติดหนึ่งในสิบ ในหลายประเทศ  เช่น ติดอันดับหนึ่งในอังกฤษ และทางวงก็ได้คว้ารางวัลมากมายในช่วงสิ้นปี 2013 วงยังถูกเสนอชื่อเข้าชิงในฐานะศิลปินหน้าใหม่ที่ยอดเยี่ยม ในแกรมมีอะวอร์ดครั้งที่ 57 ซึ่งทางวงก็ได้เตรียมอัดอัลบั้มชุดที่สอง
โฮลด์มายแฮนด์ (เพลงไมเคิล แจ็กสัน และเอค่อน)

โฮลด์มายแฮนด์ (อังกฤษ: Hold My Hand) เป็นเพลงของนักร้องชาวอเมริกัน ไมเคิล แจ็กสัน และนักร้อง/นักแต่งเพลงชาวชาวเซเนกัล-อเมริกัน เอค่อน จากอัลบั้มหลังมรณกรรมแรกของแจ็กสัน Michael เพลงนี้ถูกบันทึกไว้โดยเอค่อนและแจ็คสันในปี 2008 ร่วมกับเอค่อน เพลงนี้ติดอันดับท็อป 20 ฮิตในสากล เช่น เยอรมนี ,แคนาดา และสหราชอาณาจักร